《别张袁州五首》
宋代·彭龟年

爱民有诚心，发有非己私。
齐王累己见，乃以小大移。
冠履自贵累，痛痒一体随。
万事有定理，应之当坦夷。
傥以我好恶，安非真是非。
光风霁月中，宁许栽藩篱。

作者简介：（1142—1206）临江军清江人，字子寿，号止堂。尝从朱熹、张栻游。孝宗乾道五年进士。授宜春尉。累除秘书郎兼嘉王府直讲。宁宗时拜吏部侍郎兼侍读，议论忠直，操行坚正。指斥韩侂胄，庆元二年被追官、勒停。嘉泰三年起知赣州，以疾辞，除集英殿修撰、提举冲佑观。开熙二年，守宝谟阁待制致仕。卒谥忠肃。有《止堂集》。